Rencana ini mengenai baka anjing.  Untuk makhluk akuatik daripada mitologi Celt, sila lihat Kelpie.

***Kelpie* Australia** atau hanya ***kelpie*** ialah anjing gembala biri-biri Australia yang berkemampuan dalam pengumpulan haiwan ternakan dan penggiringan dengan sedikit panduan atau tanpa panduan langsung. Ia merupakan anjing bersaiz sederhana dan terdapat dengan pelbagai warna. *Kelpie* telah dieksport ke seluruh dunia dan digunakan untuk mengumpulkan haiwan ternakan, terutamanya biri-biri, lembu, dan kambing.

Baka ini telah terpisah kepada dua keragaman tersendiri: *Kelpie* Pertunjukan (atau Bangku) dan *Kelpie* Pekerja. *Kelpie* Pertunjukan terlihat dalam pertunjukan anjing pengakuran di sesetengah negara dan terpilih untuk penampilan berbanding dengan naluri kerja sementara *Kelpie* Pekerja dibiakbakakan untuk kebolehan kerjanya.

Sejarah
-------

Tugu *Kelpie* di Casterton, "Tempat Kelahiran *Kelpie*"
*Kelpie* pada sekitar tahun 1915
Leluhur bagi kebanyakan *kelpie* merupakan anjing British yang dikenali secara longgar sebagai *collie* (kadang-kadang dieja *colley*). Anjing ini kebanyakannya merupakan anjing hitam, atau perang sangat gelap – maka dinamai *collie* yang mempunyai akar sama dengan *coal* ("batu arang"). Baka-baka *collie* rasmi tidak terbentuk sehingga kira-kira 10 atau 15 tahun selepas *kelpie* diasaskan sebagai baka dan *collie* sempadan beriktiraf pertama tidak dibawa ke Australia sehingga selepas Persekutuan pada tahun 1901. Sesetengah *collie* diimport ke Australia untuk kerja ternakan pada awal abad ke-19 dan dibiakbakakan dengan jenis-jenis anjing lain – biasanya dengan mata untuk bekerja dengan biri-biri tanpa pengawasan langsung.

Untuk sebahagian besar abad ke-20 dan awal abad ke-21, *kelpie* didakwa berasal sebahagiannya daripada dingo. Pada tahun 2019, ada laporan meluas bahawa sebuah kajian genom yang dijalankan oleh para penyelidik dari Universiti Sydney menunjukkan bahawa *kelpie* tidak mempunyai keleluhuran dingo walaupun ini masih tidak pasti. Claire Wade, pengarang bersama bagi kertas kajian itu, berkata bahawa beliau tidak pernah mencadangkan "tiada darah dingo dalam baka *kelpie*" seperti yang dilaporkan oleh pihak media. Wade menjelaskan:

> Gen-gen yang dikaji dalam analisis kami dipilih secara spesifik kerana aspek *kelpie* itulah (telinga dan perang kemerah-merahan/warna krim) yang menyebabkan kebanyakan orang biasa mengandaikan hubungan antara *kelpie* dengan dingo. Bukti kajian kami membuktikan secara konklusif bahawa, sekurang-kurangnya untuk ciri-ciri tersebut, tiada bukti untuk hubungan yang ditemukan.

Anjing pertama yang dikenali sebagai *kelpie* ialah seekor anak anjing betina hitam dan sawo matang dengan telinga terkelepai yang dibeli oleh Jack Gleeson kira-kira pada tahun 1872 daripada perinduk yang lahir di Warrock Station dekat dengan Casterton yang dimiliki oleh George Robertson, seorang warga Scotland. Anjing ini dinamai sempena *kelpie*, iaitu semangat air pengubah bentuk dalam mitologi daripada cerita rakyat Celt. Pada tahun-tahun kemudian, ia dirujuk sebagai "(Gleeson's) Kelpie" untuk membezakannya daripada "(King's) Kelpie", anak betinanya.

"*Kelpie*" kedua ialah "*(King's) Kelpie*", seekor lagi anjing betina hitam dan sawo matang daripada "*Kelpie*" oleh "Caesar", seekor anak anjing daripada dua ekor anjing gembala yang diimport dari Scotland. "(King's) Kelpie" terikat untuk Ujian Forbes berprestij pada tahun 1879, dan susur galur ini tidak lama kemudian dirujuk dengan popular sebagai "anak-anak Kelpie", atau hanya *kelpie*. King bersaudara menyertai seorang lagi pembiak baka, McLeod, untuk membentuk perkongsian pembiakbakaan anjing yang anjingnya mendominasi ujian semasa tempoh tahun 1900 hingga tahun 1920.

Seekor *kelpie* awal, Sally, dikawankan dengan Moss, seekor *collie* licin, dan ia menghasilkan seekor anak anjing hitam yang dinamai Barb sempena The Barb, seekor kuda hitam yang telah memenangi Melbourne Cup pada tahun 1866. Hasilnya, *kelpie* hitam dikenali sebagai *kelpie* Barb atau *barb*.

Terdapat sebilangan *kelpie* yang bernama Red Cloud. Yang pertama dan paling masyhur ialah Red Cloud milik John Quinn pada awal abad ke-20. Pada tahun 1960-an, seekor lagi Red Cloud menjadi cukup terkenal di Australia Barat. Ini memulakan tradisi di Australia Barat untuk memanggil semua *kelpie* merah atau merah dan sawo matang, terutamanya yang berdada putih, *kelpie* Red Cloud. Spesimen terkenal lain termasuk Gunner dan Red Dog (sekitar 1971 – 21 November 1979), seekor kacukan *kelpie* yang menjadi subjek bagi sebuah filem, *Red Dog*, yang dikeluarkan pada tahun 2011.

*Kelpie* telah dieksport ke banyak negara termasuk Argentina, Kanada, Itali, Korea, New Caledonia, New Zealand, Sweden, United Kingdom, dan Amerika Syarikat untuk pelbagai usaha.

Menjelang tahun 1990, *kelpie* telah dilatih sebagai anjing penghidu dengan kadar kejayaan bagus. Di Sweden, ia telah digunakan secara meluas untuk kerja penjejakan dan penyelamatan.

Penampilan
----------

*Kelpie* ialah anjing berlapis bulu lembut, bersaiz sederhana, biasanya dengan telinga mencucuk dan penampilan atletik. Warna lapis bulunya termasuk hitam, hitam dan sawo matang, merah, merah dan sawo matang, biru, biru dan sawo matang, perang kekuning-kuningan, perang kekuning-kuningan dan sawo matang, krim, hitam dan biru, dan putih dan emas. *Kelpie* pada umumnya berukuran seberat 14–20 kg (31–44 lb) dan setinggi 41–51 cm (16–20 in) pada paras kelasa. Ia dapat mencapai berat maksimum 25–27 kg (55–60 lb).

### Piawaian baka

Robert Kaleski menerbitkan piawaian pertama untuk *kelpie* pada tahun 1904. Piawaian itu diterima oleh pembiak baka terkemuka pada masa itu dan diterima pakai oleh Kennel Club of New South Wales. Piawaian baka kontemporari berbeza-beza bergantung pada sama ada pejabat pendaftaran adalah untuk *kelpie* pekerja atau *kelpie* pertunjukan. Ada kemungkinan bahawa seseekor anjing diniatkan untuk kerja dan pertunjukan, tetapi pilihan untuk pertandingan dalam pertunjukan pengakuran mungkin terbatas bergantung pada keleluhuran dan pendapat kelab kenel atau kelab baka yang terlibat.

Di Australia, terdapat dua buah pejabat pendaftaran berasingan untuk *kelpie*. *Working Kelpie* ("*kelpie* pekerja") didaftarkan dengan Working Kelpie Council (WKC) dan/atau Australian Sheepdog Workers Association. WKC menggalakkan pembiakbakaan untuk kebolehan kerja dan mengizinkan lingkungan luas bagi warna lapis bulu. *Show Kelpie* ("*kelpie* pertunjukan") didaftarkan dengan Australian National Kennel Council yang menggalakkan pembiakbakaan untuk penampilan tertentu dan membatasi warna yang boleh diterima. Piawaian luas yang diizinkan oleh WKC bermakna bahawa banyak *Working Kelpie* tidak memenuhi piawaian untuk penunjukan.

Di Amerika Syarikat, *kelpie* tidak diiktiraf sebagai baka oleh American Kennel Club (AKC). Walau bagaimanapun, United Kennel Club dan Canadian Kennel Club mengiktiraf *kelpie* dan mengizinkannya untuk bertanding dalam acara rasmi. Setakat tahun 2015, *kelpie* Australia telah diterima oleh AKC sebagai Anjing Gembala yang diizinkan untuk bertanding dalam Ujian Penggembalaan Biri-biri yang diperakui oleh AKC.

### *Kelpie* pekerja

*Kelpie* pekerja hadir dengan tiga jenis lapis bulu: pendek, licin, dan kasar. Lapis bulu dapat terdiri daripada hampir semua warna daripada hitam hingga perang kekuning-kuningan muda atau krim. Sesetengah *kelpie* mempunyai takik putih pada dada dan sedikit anjing mempunyai titik putih. *Kelpie* kadang-kadang mempunyai lapis bulu ganda yang gugur pada musim bunga dalam iklim sederhana. Agouti bukan sesuatu yang luar biasa dan dapat kelihatan seperti lapis bulu ganda.

*Kelpie* pekerja berbeza-beza dari segi saiz dalam julat 19–25 in (48–64 cm) dan 28–60 lb (13–27 kg).

Seekor anjing perang berjalan merentasi belakang biri-biri yang berkerumun rapat-rapat bersama-sama di dalam kandang*Kelpie* yang berjalan merentasi belakang biri-biri
Dua ekor anjing menghampiri sekawan lembu di padang, seekor dari setiap sisi. Salah seekor anjing sedang mendekam dan yang lagi seekor sedang berjalan langsung ke arah lembu itu.Dua ekor *kelpie* yang mengerjakan heifer bertanduk pendek
*Kelpie* pekerja dapat menjadi pekerja murah dan cekap yang dapat menjimatkan kos tenaga peladang dan penternak ketika mengumpulkan ternakan. *Kelpie* pekerja bagus ialah anjing gembala yang menghalang ternakan daripada menjauhi *stockman*. Naluri semula jadi ini adalah penting apabila mengumpulkan ternakan di desa gaung terpencil. Di sana, anjing bagus bergerak dengan senyap mendahului *stockman* dan menyekat ternakan (biasanya lembu) sehingga penunggangnya muncul. *Kelpie* mempunyai naluri semula jadi untuk pengurusan ternakan. Ia mengusahakan biri-biri, lembu, kambing, babi, ayam itik, dan ternakan bela jinak lain. Langkah khas *kelpie* ialah melompat ke atas belakang biri-biri dan berjalan melintasi bahagian atas biri-biri untuk sampai ke seberang dan menyuaraikan kesesakan. *Kelpie* bertanding dan dipamerkan dalam ujian kerja ternakan, daripada halaman atau arena hingga padang terbuka besar untuk bekerja dengan biri-biri, kambing, lembu, atau itik.

### *Kelpie* pertunjukan

*Kelpie* yang dibiakbakakan di bawah pendaftaran ANKC didaftarkan untuk pertunjukan (Daftar Utama) hanya dengan warna-warna berikut: Hitam, Coklat, Merah, Biru Berasap, Perang Kekuning-kuningan, Hitam dan Sawo Matang, dan Merah dan Sawo Matang. Ia mempunyai lapis bulu ganda dan telinga mencucuk. Warna-warna lain dapat didaftarkan sebagai anjing peliharaan dan anjing sukan (Daftar Terhad): Biru dan Sawo matang, Perang Kekuning-kuningan dan Sawo Matang, dan Kuning/Krim. *Kelpie* pertama kali dipamerkan pada awal abad ke-20 dalam Sydney Royal Easter Show. *Kelpie* "pertunjukan" ANKC kini semakin menjadi sangat popular di peringkat kebangsaan dan antarabangsa sebagai haiwan peliharaan keluarga, anjing teman, teman larian, dan anjing sukan kerana kebolehlatihan, sifat baik, dan penjagaan mudah, dan terdapat di seluruh dunia.[*perlu rujukan*]

Perangai
--------

*Kelpie* yang bertanding dalam kelas lompatan anjing
*Kelpie* pertunjukan pada umumnya cemerlang dalam ujian ketangkasan dan mungkin ditunjukkan dalam pengakuran di Australia.[*perlu rujukan*]

*Kelpie* ialah anjing cerdas dan mudah dilatih yang menjadikannya berkelakuan baik dan haiwan peliharaan baik, terutamanya dengan kanak-kanak. Walau bagaimanapun, ia memerlukan banyak senaman fizikal dan rangsangan mental. Jika tidak, ia dapat menjadi bosan dan seterusnya mengganggu dengan sentiasa menyalak atau menggali atau dengan mengunyah objek. *Kelpie* pekerja kerap diperihalkan sebagai "kaki mabuk kerja", dengan dorongan kuat untuk menggembala.

Kesihatan
---------

*Kelpie* ialah baka tahan lasak dengan sedikit masalah kesihatan, tetapi ia terdedah kepada gangguan yang umum pada semua baka, seperti kriptorkidisme, displasia pinggul, abiotrofi serebelum, dan kehelan tempurung lutut. Penyelidikan sedang dijalankan untuk mencari penanda genetik untuk abiotrofi serebelum pada baka ini.

Ia cenderung untuk hidup sehingga usia sekitar 10–12 tahun walaupun sesetengah anjing mencederakan diri sendiri kerana, pada usia 10 atau 11 tahun, ia menjadi lebih lemah. Sehingga ia mati di rumahnya di Woolsthorpe, Victoria pada April 2016, berumur 30 tahun, Maggie si *kelpie* dianggap sebagai anjing tertua di dunia pada masa kematiannya.

Warna bulu pertunjukan
----------------------

* Kelpie hitam*Kelpie* hitam
* Kelpie coklat*Kelpie* coklat
* Kelpie merah*Kelpie* merah
* Kelpie hitam dan sawo matang*Kelpie* hitam dan sawo matang
* Kelpie merah dan sawo matang*Kelpie* merah dan sawo matang
* Kelpie biru asap*Kelpie* biru asap
* Kelpie perang kekuning-kuningan*Kelpie* perang kekuning-kuningan

Lihat juga
----------

* Anjing gembala Australia
* Anjing lembu Australia
* Anjing lembu berekor kontot Australia
* *Koolie*
* Kumpulan Pekerja (anjing)
* Penternakan biri-biri
* Senarai baka anjing

Catatan
-------

1. ↑  Jawi: ‏کيلڤي اءوستراليا‎code: ms is deprecated ‎; bahasa Inggeris: *Australian kelpie*code: en is deprecated
2. ↑  Jawi: ‏کيلڤي‎code: ms is deprecated ‎, Sebutan bahasa Melayu: [kɛlpi]; bahasa Inggeris: *kelpie*code: en is deprecated
3. ↑  Harga rekod yang dibayar untuk seekor *kelpie* setakat tahun 2021 ialah A$32,500.

Rujukan
-------

1. ↑  "Australian Kelpie". *Breed Standard* (dalam bahasa Inggeris). New Zealand Kennel Club. Dicapai pada 15 Januari 2024.
2. 1 2  "Australian Working Kelpie". *Burke's Backyard* (dalam bahasa Inggeris). Dicapai pada 15 Januari 2024.
3. ↑  "coal". *Online Etymology Dictionary* (dalam bahasa Inggeris) – melalui etymonline.com.
4. ↑  "collie". *Online Etymology Dictionary* (dalam bahasa Inggeris) – melalui etymonline.com.
5. ↑  "beginnings" (dalam bahasa Inggeris). Petsburgh. 13 April 2008. Diarkibkan daripada yang asal pada 13 April 2008 – melalui geocities.com.
6. ↑  "early" (dalam bahasa Inggeris). Petsburgh. 9 Disember 2007. Diarkibkan daripada yang asal pada 9 Disember 2007 – melalui geocities.com.
7. ↑  "The mysterious origins of the Australian kelpie". *abc.net.au* (dalam bahasa Inggeris). 9 April 2016.
8. ↑  "Strewth! Turns out your kelpie is not a dingo". *Universiti Sydney* (dalam bahasa Inggeris). Dicapai pada 31 Januari 2024.
9. ↑  "All kelpie: Study finds no dingo DNA in iconic working dog breed". *www.abc.net.au* (dalam bahasa Inggeris). 27 Jun 2019. Dicapai pada 31 Januari 2024.
10. ↑  "Australian kelpies are not related to dingoes, but why owners wanted them to be? - Technology OrgTechnology Org" (dalam bahasa Inggeris). 1 Jun 2019. Dicapai pada 31 Januari 2024.
11. ↑  Chew, Tracy; Willet, Cali E.; Haase, Bianca; Wade, Claire M. (2019). "Genomic Characterization of External Morphology Traits in Kelpies Does Not Support Common Ancestry with the Australian Dingo". *Genes* (dalam bahasa Inggeris). **10** (5): 337. doi:10.3390/genes10050337. PMC 6563003. PMID 31058880.
12. 1 2  "Dingo Involvement in the Kelpie". *www.wkc.org.au* (dalam bahasa Inggeris). Dicapai pada 31 Januari 2024.
13. 1 2 3  Parsons, Anthony D. (1986). *The Working Kelpie* (dalam bahasa Inggeris). Melbourne, Australia: Nelson. ISBN 9780170067621.
14. ↑  "The Victor Trumpers of sheep dog trials" (dalam bahasa Inggeris). 1 Julai 2011. Dicapai pada 31 Januari 2024.
15. ↑  The Kelpie Foundation & John D Jack Gleeson (Inggeris) Diarkibkan 30 Disember 2006 di Wayback Machine
16. ↑  Historical Sheepdog Trials (Inggeris) Diarkibkan 29 September 2006 di Wayback Machine
17. 1 2 3 4 5  Sloane, Steve (1990). *Australian Kelpie* (dalam bahasa Inggeris). Amerika Syarikat: TFH Publications, Inc. ISBN 9780866228664.
18. ↑  "Australian Kelpie". *HeyDogs.com* (dalam bahasa Inggeris). Diarkibkan daripada yang asal pada 3 Jun 2009. Dicapai pada 31 Januari 2024.
19. ↑  "Kelpie". *Funk & Wagnalls New World Encyclopedia* (dalam bahasa Inggeris). World Almanac Education Group. 2002.
20. ↑  Walsh, G. P. (1983). "Kaleski, Robert Lucian (1877–1961)". *Australian Dictionary of Biography* (dalam bahasa Inggeris). **9**. National Centre of Biography, Universiti Nasional Australia. Dicapai pada 31 Januari 2024.
21. ↑  The Working Kelpie Council of Australia (Inggeris) Diarkibkan 22 Mac 2004 di Wayback Machine
22. ↑  "ASDWA – Australian Sheep Dog Workers' Association -" (dalam bahasa Inggeris). asdwa.org.au.
23. ↑  "Dog Breeds – Types Of Dogs". *American Kennel Club* (dalam bahasa Inggeris). American Kennel Club.
24. ↑  "Australian Kelpie" (dalam bahasa Inggeris). United Kennel Club. Diarkibkan daripada yang asal pada 6 Februari 2015. Dicapai pada 31 Januari 2024.
25. ↑  "CKC Breed Standards" (dalam bahasa Inggeris). Diarkibkan daripada yang asal pada 5 Oktober 2013.
26. ↑  "Working Kelpie" (dalam bahasa Inggeris). akc.org.
27. ↑  Parmer, Ida. "Basic Coat Color Genetics" (dalam bahasa Inggeris). hnrworkingkelpies.com. Dicapai pada 31 Januari 2024.
28. ↑  "Learning to train your four-legged workers". *Farming Ahead* (dalam bahasa Inggeris). Februari 1997.
29. ↑  Sim, Terry (16 Jun 2021). "Hoover's $35,200 price sets world record at Casterton auction". *Sheep Central* (dalam bahasa Inggeris). Nascon Media. Dicapai pada 31 Januari 2024.
30. ↑  Messner, Andrew (2006). *Green Gully Historical Report* (dalam bahasa Inggeris). Jabatan Alam Sekitar dan Pemuliharaan New South Wales.
31. ↑  Wilcox, Bonnie (1989). *Atlas of dog breeds of the world* (dalam bahasa Inggeris). Internet Archive. Neptune City, New Jersey, Amerika Syarikat : T.F.H. Publications. ISBN 978-0-86622-899-2.
32. ↑  "How Long Do Kelpies Live? (Kelpie Lifespan) | All About Sheepdogs". *allaboutsheepdogs.com* (dalam bahasa Inggeris). 15 Mei 2021. Dicapai pada 31 Januari 2024.
33. ↑  Lavigne, Guillaume de (1 Mac 2015). *Free Ranging Dogs – Stray, Feral or Wild?* (dalam bahasa Inggeris). Lulu Press, Inc. ISBN 9781326219529.
34. ↑  Hosford, Paul (20 April 2016). "The 'world's oldest dog' has died aged 30". *The Journal* (dalam bahasa Inggeris). Dicapai pada 31 Januari 2024. MAGGIE THE KELPIE, thought to be the world’s oldest dog, has died aged 30....The former holder of the title was an Australian cattle dog named Bluey who lived to 29 and died in 1939.

Bacaan lanjut
-------------

* Hartnagle-Taylor, Jeanne Joy; Taylor, Ty (2010). *Stockdog Savvy* (dalam bahasa Inggeris). Alpine Publications. ISBN 978-1-57779-106-5.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kelpie Australia*** |

* Majlis *Kelpie* Pekerja (Inggeris)
* Pejabat Pendaftaran *Kelpie* Australia Amerika Utara (Inggeris)
* Genetik warna bulu *kelpie* (Inggeris)

| * l
* b
* s
Anjing berasal dari Australia |
| --- |
| Ekstan | 
* *Bull arab*
* Dingo
* Anjing kanggaru
* *Kelpie* Australia
* *Koolie*
* Anjing lembu Australia
* Anjing lembu berekor kontot Australia
* Terier Australia
* Terier rubah katik
* Terier sutera Australia
* Terier Tenterfield

 | Australia |
| Pupus | 
* Anjing penumit Halls

 |

| * l
* b
* s
Anjing gembala dan penggiring |
| --- |
| 
* Anjing air Sepanyol
* Anjing Armant
* *Blue lacy*
* *Buhund* Norway
* *Can de chira*
* *Can de palleiro*
* *Cane toccatore*
* *Carea castellano-manchego*
* Anjing Chod
* *Collie*
	+ berjanggut
	+ kasar
	+ licin
	+ sempadan
* *Corgi* Wales
	+ Cardigan
	+ Pembroke
* Anjing Fonni
* Anjing gembala
	+ Australia
	+ Basque
	+ Beauce
	+ Belanda
	+ Belgium
	+ Bergamo
	+ Brie
	+ Catalonia
	+ Croatia
	+ Faroe
	+ Garafía
	+ gauco
	+ Iceland
	+ Inggeris
	+ Jerman
	+ katik Amerika
	+ lama Inggeris
	+ lama Jerman
	+ León
	+ Lessinia dan Lagorai
	+ Oropa
	+ Picardie
	+ putih
	+ putih Switzerland
	+ Pyrénées
	+ Shetland
	+ tanah pamah Poland
	+ Wales
* Anjing harimau bintang Catahoula
* *Huntaway*
* *Kelpie* Australia
* Anjing ketua New Zealand
* *King shepherd*
* *Koolie*
* Laika rusa kutub Nenets
* Anjing Lap Finland
* Anjing Lap Sweden
* Anjing lembu
	+ Ardenne
	+ Australia
	+ berekor kontot Australia
	+ Flandre
* Anjing McNab
* *Mudi*
* Anjing penumit Lancashire
* *Puli*
* *Pumi*
* Anjing rusa kutub Lapland
* *Schapendoes*
* *Schipperke*
* Anjing serigala Gigante
* Anjing Serra de Aires
* Anjing Smithfield
* Spits Goth Barat
* Terier Tibet

 |